6. ΝΟΜΟΘΕΤ. ΔΙΑΤΑΓΜΑ υπ΄ αριθ. 415 της 18/22 Μαΐου 1974 (ΦΕΚ Α΄ 140)  Περί Εισαγωγής Μαθητών εις τα Τμήματα Σωμάτων της Σχολής Ικάρων.  Άρθρ.1.-1.Εις τα κατά τας διατάξεις του Ν.Δ. 62/1968 (ανωτ. αριθ. 3) συνιστώμενα Τμήματα Σωμάτων της Σχολής Ικάρων εισάγονται κατόπιν εξετάσεων απόφοιτοι Γυμνασίου ή ετέρων ισοτίμων Σχολών, εφ΄ όσον οι, κατά το άρθρ. 1 παρ. 2 του Ν.Δ/τος τούτου εισαγόμενοι δεν επαρκούν προς κάλυψιν των εκάστοτε αναγκών της Αεροπορίας εις αξιωματικούς Σωμάτων. Ο αριθμός των εισακτέων καθορίζεται εκάστοτε δι΄ αποφάσεως του Αρχηγού Ενόπλων Δυνάμεων. 2.Δια Π.Δ/τος εκδιδομένου προτάσει του Υπουργού Εθνικής Αμύνης μετά γνώμην του Ανωτάτου Αεροπορικού Συμβουλίου θέλουσι ρυθμισθή τα της διενεργείας των εισαγωγικών εξετάσεων και των εξεταστέων μαθημάτων ως και πάσα αναγκαία επί του αντικειμένου τούτου λεπτομέρεια. Άρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως.   